สวัสดีค่ะพอดีแฟนรถล้มแล้วมีอาการม้ามฉีกและเลือดออกในช่องท้อง อยากสอบถามว่าตั้งใช้เวลาพักฟื้นประมาณกี่วันคะ แฟนสามารถพูดคุยได้ปกติแต่มีอาการซีดให้เลือดไปแล้ว 3 ถุง กับอดอาหารให้น้ำเกลือแทน อีกข้อนะคะแฟนมีโรคประจำคือฮีโมฟีเลีย อยากสอบในคนปกติม้ามฉีกต้องพักฟื้นกี่วันกับ แฟนที่โรคประจำตัวแบบนี้ต้องรักษาตัวนานแค่ไหนคะ
สวัสดีค่ะ ภาวะม้ามฉีกหรือแตกนั้น จะทำให้มีเลือดไหลออกมาในช่องท้อง ก่อให้เกิดอาการปวดท้องอย่างรุนแรง ถือว่าเป็นภาวะฉุกเฉินที่ผู้ป่วยต้องเข้ารับการรักษาและอยู่ภายใต้การดูแลของแพทย์ในรพ.ผู้ป่วยม้ามแตกมักมีอาการปวดท้องรุนแรงโดยเฉพาะด้านซ้าย และอาจปวดที่หัวไหล่ซ้ายร่วมด้วย รู้สึกเจ็บขณะหายใจ รวมถึงกดแล้วเจ็บบริเวณท้องข้างซ้ายส่วนบน กเกิดขึ้นเมื่อร่างกายด้านซ้ายได้รับการบาดเจ็บหรือโดนกระแทกแรงๆโดยปกติแล้ว การรักษาม้ามแตกจะขึ้นอยู่กับความรุนแรงของการบาดเจ็บ ผู้ป่วยที่มีอาการเพียงเล็กน้อยอาจรักษาได้โดยไม่จำเป็นต้องผ่าตัด แพทย์อาจให้พักรักษาตัวอยู่ในโรงพยาบาลเพื่อสังเกตอาการ สัญญาณชีพ แต่ถ้าหกาเลือดออกมาเยอะมากๆจนทำให้ความดันโลหิตลงต่ำ อาจจะต้องผ่าตัดเข้าไปเย็บซ่อมแซมหรืออุดหลอดเลือดที่ฉีกขาดออกมาเพื่อหยุดเลือดไม่ให้ไหลออกมาในช่องท้องจนถึงแก่ชีวิตส่วนใหญ่การพักฟื้นใช้เวลาหลายสัปดาห์จนถึงหลายเดือน ขึ้นกับความรุนแรงของการฉีกขาดและการฟื้นตัวของคนไข้เอง โรคฮีโมฟีเลียคือภาวะที่เลือดแข็งตัวยากก็อาจจะทำให้เลือดออกได้เยอะ ยิ่งมีอันตราย แต่ถ้าผ่าตัดแก้ไขแล้ว การฟื้นตัวก็น่าจะใกล้เคียงกับคนปกติ แนะนำการสอบถามพยากรณ์โรคและการดูแลตนเองในระยะยาวกับแพทย์ที่ดูแลรักษาดูโดยตรงอีกครั้ง